《六月六日倪{奥下加山}庵坐雨》
宋代·陈著

山外黄尘不到门，南风松竹翠纷纷。
暗中有虎村嗥合，夜半闻鸡老睡分。
带得儿来同坐雨，飞归家去欲排云。
收书忽报今朝喜，病女加餐药奏勋。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。